alexandrainst/scandi-wiki huggingface dataset:
PYD

PYD (Democratic Union Party) (kurdisk: Partiya Yekîtiya Demokrat; Arabisk: حزب الاتحاد الديمقراطي, Ḥizb Al-Ittiḥad Al-Dimuqraṭiy) er en pro-kurdisk organisasjon etablert av kurdiske sosialister i 2003 i Syria. Organisasjonen har et tett samarbeid og bånd med PKK,som regnes som en terrororganisasjonen av blant annet USA, NATO og EU.

Organisasjonens leder er Salih Muslim.

Borgerkrigen i Syria 
PYD samarbeidet fram til nylig med regimet i Syria i den pågående borgerkrigen i Syria. Gruppen har etter hvert fått kontroll over nordlige deler av Syria i et trolig samarbeid med Assad-regimet. Organisasjonen har blitt anklaget for å slå ned på kurdiske anti-Assad demonstrasjoner samt å stå bak angrepet på flere Assad-fientdlige kurdiske opprørere ifølge BBC og reuters
. 

Siden juni 2012 har PYD begynt å samarbeide med andre opposisjonelle grupper i Syria. Gruppen er også medlem av NCC (National Coordination Committee for the Forces of Democratic Change).

Referanser

Eksterne lenker 
 

Kurdistan
Syria
Politiske organisasjoner
Kelly Brook

Kelly Brook, egentlig Kelly Ann Parsons, (født 23. november 1979 i Rochester i Kent i England) er en britisk fotomodell og skuespillerinne. Hun er iblant også TV-programleder.

Fotomodell 
Brook studerte ved Italia Conti teaterskole i London i tre år før hun ble profesjonell fotomodell. Hennes karriere som modell skjøt fart i 1995 da hun vant en skjønnhetskonkurranse og begynte å stå modell for blant annet Bravissimo Lingerie, som spesialiserte seg på behåer og underklær for storbystede kvinner. Hun gjorde også reklame for ølmerket Foster's Lager. Redaksjonen for tabloidavisen Daily Star fikk øynene opp for Brook og tilbød henne en modellkontrakt.

I 1997 figurerte Brook i Pulps musikkvideo til låten «Help the Aged»; hun danser med Huck Whitney fra gruppen The Flaming Stars.

Kort tid etter fikk Kelly Brook oppmerksomhet av tidsskriftet FHM, og i 2005 toppet hun bladets liste over verdens mest sexige kvinner. Brook har deretter gjort reklame for badedrakter, sportsklær og damestrømper. I 2006 lanserte hun en egen kolleksjon av badedrakter og underklær for den britiske kleskjeden New Look.

Julinummeret 2008 av Sky Magazine inneholder en bildereportasje der Brook er stylet som skuespillerinnen Rita Hayworth og iført en kopi av den svarte tettstittende stroppløse satengdrakten Hayworth bar i filmen Gilda fra 1946.

TV-programleder 
Da Brook var 18 år gammel, i 1997, begynte hun å presentere ungdomsprogram på MTV, Granada Television og Trouble TV. I et halvår i 1999 var hun en av programlederne for morgenprogrammet The Big Breakfast.

Skuespiller 
Brook har hatt biroller i en rekke filmer og TV-serier. I første sesongen av Smallville spilte hun rollefiguren Lex Luthors kjæreste. Etter å ha fått en liten roll i The Italian Job i 2003 spilte Brook året etter, hovedrollen i School for Seduction. Hun spilte italienerinnen Sophia Rosselini som kommer til Newcastle for å lære opp lokalbefolkningen i forførelsens kunst.

I 2007 deltok Brook i Strictly Come Dancing, der hun danset med den profesjonelle danseren Brendan Cole. Brooks far, Kenneth Parsons, døde i løpet av sesongen, og hun forlot konkurransen.

Privat 
Etter å ha brutt opp fra et sju år langt forhold med skuespilleren Jason Statham, traff hun i 2004 skuespilleren Billy Zane, og paret forlovet seg, men gikk fra hverandre i april 2008.

Filmografi (utvalg) 
 2010 - Piranha
 2008 - Hotel Caledonia
 2007 - Fishtales
 2007 - Hotel Babylon
 2006 - In the Mood
 2006 - Miss Marple: Mord per korrespondanse
 2005 - Three
 2005 - Deuce Bigalow: European Gigolo
 2005 - Romy and Michele: In the Beginning
 2005 - House of 9 
 2004 - Need for Speed: Underground 2
 2004 - School for Seduction
 2003 - The Italian Job
 2003 - Absolon
 2002 - Smallville
 2001 - Ripper 
 2001 - The (Mis)Adventures of Fiona Plum
 2000 - Sorted

Referanser

Eksterne lenker 
 
 
 Kelly Brook UK

Engelske skuespillere
Personer fra Rochester
Engelske modeller
Engelske programledere
Air Italy

Air Italy (tidligere Meridiana) er et italiensk flyselskap med hovedkontor ved Olbia lufthavn på Sardinia. Gjennom AQA Holding er selskapet eid av Qatar Airways (49 %) og Alisarda S.p.A. (51%).

Meridiana ble grunnlagt i 2010 gjennom en fusjon mellom Eurofly (1989–2010) og Alisarda (1963–1991). I 2013 overtok de Air Italy (grunnlagt 2005), som ble et datterselskap under Meridiana. Høsten 2017 kjøpte Qatar Airways 49 % av Meridiana og i februar 2018 ble det meldt at selskapet ville bytte navn til Air Italy fra 1. mars 2018.

Flyflåte 
Per 2018 består flyflåten av syv Boeing 737-800, én Boeing 737-700, én Boeing 767-200 og tre Boeing 767-300.

Referanser

Eksterne lenker 
 

Flyselskaper etablert i 2010
Flyselskaper nedlagt i 2020
Billy Walker (musiker)

William Marwin «Billy» Walker (født 14. januar 1929 i Ralls, Texas, død 21. mai 2006 i Fort Deposit, Alabama) var en amerikansk countrymusiker. Han sang og spilte gitar og ble kjent som «The Tall Texan». I 1959 etablerte han seg i Nashville. Han var i mange år medlem av Grand Ole Opry, men hadde i løpet av sin karriere bare en låt som gikk til topps på hitlistene, «(I'd Like to Be In) Charlie's Shoes», som lå to uker på topp i 1962. Han hadde imidlertid mange andre sanger som solgte godt uten å gå til topps, og han hadde sitt eget musikkprogram på TV, Billy Walker’s Country Carnival. Han turnerte også i Europa og sang flere ganger i 1980-årene på International Festival of Country Music på Wembley Arena i London. Billy Walker døde i en bilulykke på vei hjem fra en konsert.

Referanser

Eksterne lenker 
 
 
 
 Billy Walker hos allmusic.com
 Om trafikkulykken hvor Billy Walker og hans kone og to andre ble drept

Countrymusikere fra USA
Personer fra Nashville
Jérémy Berthod

Jérémy Berthod (født 24. april 1984 i Rhône) er en fransk fotballspiller som spiller for Sarpsborg 08. Berthod kom til Sarpsborg som bosmanspiller før sesongen 2013 og har skrevet på en kontrakt ut sesongen 2014. Berthod har vunnet den franske serien, Ligue 1, med Lyon 4 ganger; 2004, 2005, 2006 og 2007. Han har også spilt kamper i Mesterligaen for Lyon og Auxerre.

De siste sesongene i Auxerre var Berthod mest innbytter og ble fristilt etter 2012-sesongen da Auxerre rykket ned til Ligue 2.

Eksterne lenker 
 
 Berthod er ny 08-spiller - Sarpsborg Arbeiderblad 4. februar 2013
 08-klare Jérémy Berthod er populær i hjembyen - Sarpsborg Arbeiderblad 5. februar 2013
 Slik forklarer han sjokkvalget Norge - nettavisen.no 15. februar 2013
 Myhre: - Berthod bør bli en gedigen forsterkning - vg.no 12. mars 2013

Franske fotballspillere
Fotballspillere for Olympique Lyon
Fotballspillere for AS Monaco
Fotballspillere for AJ Auxerre
Fotballspillere for Sarpsborg 08 FF
Fødsler i 1984
Vaffelhjarte

Vaffelhjarte er en norsk dramaserie for barn som gikk på NRK Super i 2011. Serien handler om de to niåringene Trille og Lena som bor i ei bygd på Sunnmøre. Serien er basert på Maria Parrs bok fra 2005 med samme navn.

Serien ble vinner av Gullruten 2012 i kategorien «Beste barne- eller ungdomsprogram», og Barnevakten kåret den til «årets familieprogram».

Den ble innspilt på Runde.

Handling 
I den fiktive bygda Knert-Mathilde på Sunnmøre bor niåringene Trille og Lena. De er de to eneste barna på deres alder som bor på plassen ut mot havet. De er naboer, men Trille vil gjerne være bestevennen til Lena. Lena mener at det ikke går, for hun skal kanskje flytte snart, og bestevenner må jo bo på samme sted, eller? De finner på masse moro sammen, spiller fotball, leker gatemusikanter, gjør rampestreker, også har de hemmeligheter sammen. Det beste Lena og Trille vet er vaflene som tantefarmor lager.

Roller 
  - Trille
  - Lena
 Odd Nordstoga 
 
 
 
 Nils Sletta
 Anne Marit Jacobsen  - Tantefarmor
 
 Svein Roger Karlsen  - pappaen til Trille

Referanser

Eksterne lenker
NRK Nett-TV
 

NRK Barne-TV
TV-produksjoner på NRK
Norske barneserier
Gullruten for beste TV-program
TV-program med vinnere av Gullrutens fagpris
Norske TV-serier fra 2010-årene
Janne Korhonen

Janne Korhonen (født 30. mars 1970 i Uleåborg, Finland) er en finsk taekwondo-idrettsutøver. 

Han har deltatt i ITF Federation-konkurranser. Hans beste prestasjoner er gullmedaljer fra EM i 1992, 1993 og 1999. Han praktiserte også friidrett, blant annet kastet han diskos (2 kg) 58,32 meter, og har løpt 100 meter på 11,2 sekunder. Av yrke er han lege.

Eksterne lenker 
 AETF-statistikk

Finske friidrettsutøvere
Finske taekwondoutøvere
Fødsler i 1970
Muna (kvinnenavn)

Muna (arabisk ) er et arabisk kvinnenavn dannet av flertallsformen av منية (munyah), og betyr «ønsker». Navnet transkriberes også som Mona eller Mouna.

Utbredelse
Muna er blant de ti mest utbredte arabiske kvinnenavnene ifølge Dictionary of Arab Names.

|}

Kjente personer med navnet
Personene i listen er ordnet kronologisk etter fødselsår.
 Muna AbuSulayman (f. 1973), arabisk akademiker og mediapersonlighet
 Muna Lee (f. 1981), amerikansk sprinter

Annen bruk av navnet
 Mouna Raagam, film fra 1986
 Mouna Guru, film fra 2011

Referanser

Eksterne lenker

Kvinnenavn
Halvor Halvorsen Ophuus

Halvor Halvorsen Ophuus (født 19. desember 1772, død 6. februar 1852) var håndverker, gårdbruker og stortingsmann fra Romsdals amt til stortinget 1815–1817.

På stortinget 1815–16 var Ophuus 4. representant fra Romsdals amt. Han var medlem av fire komiteer, blant annet av komiteen som forhandlet om finans-, skatte-, bank- og pengevesenet. I 1815 ble Ophuus valgt inn på Stortinget. På tinget 1815–1816 kom han med forslag om tvungen utskifting av gårder med teigblanding. Han mente at utskiftingen burde vært gjort før utgangen av 1816, og at bøndene burde få en bot på 1spd for  hver mnd til arbeidet var unnagjort. Utskiftingsloven ble vedtatt i 1821. 

Ophuus var en nær venn av Hans Nielsen Hauge.

Han døde på Mjelva 6. februar 1852. Ole Halvorsen Mjelva var eneste sønn. Industripioneren Ole Andreas Devold i Ålesund var en dattersønn.

Referanser

Kilder 
 Tallak Lindstøl: Stortinget og Statsraadet, samt tillæg. B. 1 D. 2 : Biografier L-Ø samt tillæg digital utgave side 673
 
 Ragnhild Hutchisons hovedoppgave i historie: «Enighetsfabrikken og utviklingen av tekstilindustrien..."

Eksterne lenker 
 

Stortingsrepresentanter 1815–1817
Stortingsrepresentanter for Møre og Romsdal
Norske bønder
Thorp og Andersen videregående skole

Thorp og Andersen videregående skole var en videregående skole i Steinkjer kommune i Trøndelag.

Skolen ble etablert av Harald Thorp og Alf Andersen som en privat handelsskole i Namsos i 1932 med navnet Thorp & Andersens Handelsskole. Skolen flyttet til Steinkjer i 1935, og hadde tilhold i Levanger under den andre verdenskrig og frem til 1955. Tilbake i Steinkjer leide skolen en rekke ulike lokaler, men ble stedfast i nye lokaler på Guldbergaunet i 1976. Utdannelse fra Thorp & Andersens handelsskole gav rett til handelsbrev. I 1960-årene fikk skolen status som yrkesskole i handel- og kontorfag.

I 1976 ble skolen overtatt av Nord-Trøndelag fylkeskommune og gitt navnet Thorp og Andersen videregående skole, og Torbjørn Woll fungerte som rektor 1976–1988. Senere var Kåre Vollen rektor 1988–1994. Skolen ble utvidet med formgivingsfag ved siden av de tradisjonelle handel- og kontorfagene. Som følge av Reform 94 ble Thorp og Andersen videregående skole nedlagt den 30. juni 1994. Handel- og kontorfagene ble lagt til Steinkjer videregående skole, mens formgivningsfag ble lagt til Guldbergaunet videregående skole.

Eksterne lenker 
 

Videregående skoler i Trøndelag
Skoler i Steinkjer
Utdanningsinstitusjoner etablert i 1932
Utdanningsinstitusjoner nedlagt i 1994
Steinkjers historie
Skoler i Norge navngitt etter personer
Guldbergaunet videregående skole

Guldbergaunet videregående skole var en videregående skole i Steinkjer kommune i Trøndelag.

Skolen ble etablert som Steinkjer husmorskole den 1. august 1967. I forbindelse med skolereformene i 1970-årene og flyttingen til nye lokaler på Guldbergaunet i januar 1974, fikk skolen navnet Guldbergaunet videregående skole. Den ble etterhvert landets første skole med linje for institusjonskokk. Da Thorp og Andersen videregående skole ble nedlagt i 1994, ble formgivingsfag lagt til Guldbergaunet. I 1998 ble Guldbergaunet innlemmet i Steinkjer videregående skole.

Eksterne lenker 
 

Videregående skoler i Trøndelag
Skoler i Steinkjer
Utdanningsinstitusjoner etablert i 1967
Utdanningsinstitusjoner etablert i 1998
Utdanningsinstitusjoner nedlagt i 1998
Jannike Ohrem Bakke

Jannike Ohrem Bakke (født 30. november 1974) er en norsk fagbokforfatter, lærebokforfatter og førsteamanuensis på Universitetet i Sørøst-Norge.

Bakke har laget flere læremiddelpakker; «Safari» sammen med Kåre Kverndokken for grunnskolen i mange bind og «Panorama» for videregående skole. Hun har skrevet flere artikler om grunnleggende ferdigheter, litteraturdidaktikk og dramaturgi. Hun har tidligere vært lektor og skoleleder i videregående skole og sendelektor ved universitetet i Køln.

Referanser

Eksterne lenker 
 

Norske sakprosaforfattere
Fødsler i 1974
Vossetunnelen

Vossetunnelen (ikke offisielt navn) er en mulig kombinert vei- og jernbanetunnel mellom Vaksdal og Voss i Hordaland. Blir den realisert vil den være verdens lengste veitunnel med 33 km lengde, omkring 8 km lenger enn den lengste veitunnelen i dag som er Lærdalstunnelen.

På det aktuelle veistykket følger nåværende stamvei E16 mellom Bergen og Oslo Veafjordens bratte østside fra Vaksdal til Stanghelle, hvor den svinger nordøstover langs Hellestraumens sydøstside til Dalevågen og langs Daleelva til Dale, deretter gjennom Dalseiddalen til Dalseid. Derfra fortsetter E16 i hovedsakelig østlig retning langs sydsiden av Bolstadfjorden til Bolstadøyri, Bolstadelva og Evangervatnet til Evanger. Her krysser veien over elvemunningen og følger Vossos nordside til Seimsvatnet og Vangsvatnet til den kommer til Voss ved jernbanestasjonen. Veistykket er beryktet pga. de utallige veitunnelene mellom Arna og Voss, av NRK Hordaland talt til 99.

Jernbanen følger stort sett den samme traseen fra Vaksdal, men har generelt færre og lengre tunneler. De viktigste forskjellene er at jernbanen går på nordvestsiden av Hellestraumen og deretter Daleelva fra Stanghelle til Dale, derfra gjennom en lang tunnel til Bolstadøyri og langs Vossos sydlige bredd nesten til Bulken. Derfra er det stort sett tunnel til jernbanen følger E16 de siste 1,5 km inn til Voss stasjon.

Spesielt på E16 vil en ny tunnel eliminere mange dårlige og trange veistykker med få utvidelsesmuligheter, og det er antatt at kjøretiden mellom Vaksdal og Voss vil bli redusert med rundt 20 minutter. Det er ikke oppgitt tidsbesparelser for jernbanen.

Eksterne lenker
 Dette kan bli verdens lengste tunnel

Planlagte veiprosjekt på Vestlandet
Veier i Voss
Veier i Vaksdal
Jernbanetunneler
Bergensbanen
MS «Hamen»

MS «Hamen» er et lasteskip bygget ved  S.P.Austin & Son of Wear Dock, Sunderland som byggenummer 394. Skipet ble overlevert til British Electricity Authority i januar 1949. Skipet ble solgt til Norge i 1960. Eksisterer pr. februar 2013. Ankom 19.10.2018 Bredalsholmen Dokk & Fartøyvernsenter for restaurering.

«Pompey Power»
 1948: 21. juni: Sjøsatt. 
 1949: januar: Levert til British Electricity Authority. Døpt «Pompey Power».
 1949: Satt inn i kulltransport fra nord England til elektrisitetsverket i Portsmouth

«Tandik»
1960: juli: Solgt til Rederi A/S Orion ved Tandberg & Møinichen, Drammen. Omdøpt «Tandik».
1962: Lagt i opplag i Sandefjord

«Hamen»
1963: Solgt til Hans Utkilen, Bergen. Omdøpt «Hamen».
1963: juni: Dampmaskin demontert og erstattet med dieselmaskin.
1985: 15. juni: Tatt ut av drift. 
1996: Solgt til Alvar Olsson, Hälle, Sverige
2004: Kjøpt av Stiftelsen Norsk Fartøyvern med tanke på bevaring.
2011: mars: Sank delvis under opplag. 
2012: 6. desember: Bryter opplag i Hällebogen, Sverige. Slept til Halden
2012: 7. desember: Forlater Halden under slep. 
2012: 8. desember: Ankommer Hirtshals for dokking.
2013: 22. januar: Dokksatt i Hirtshals for utvendig renovering.
2013: 6. juni: Forlater Hirtshals under slep av TB «Skilsø».
2018: 19. Oktober: Ankommer Bredalsholmen Dokk & Fartøyvernsenter for restaurering.

Eksterne lenker
 
 «Pompey Power» www.shipspotting.com
 «Hamen» www.shipspotting.com
 Nettsted for MS «Hamen»

Norske lasteskip
Sjøfart i Vestland
Skip fra 1949
Skip bygget i Storbritannia
Artikler i sjøfart-prosjektet
Tønne Huitfeldt (1625–1677)

Tønne Huitfeldt, (født 20. november 1625 på Tronstad gård på Hurum, død 12. september 1677 på Fredriksten festning) var kommandant på Fredriksten festning og lensherre i Idd og Marker.

Det står et minnesmerke over ham på Fredriksten festning.

Familie
Tønne Huitfeldt var sønn av Jacob Huitfeldt (1584-1632) til Tronstad og Elsebe Gabrielsdatter Akeleye (død 1648).

Tønne Huitfeldt var gift 1. gang med Helle Margrethe Nold (død 1671), og 2. gang i 1673 med Sophie Amalie Rosenkrantz, datter av major Børge Holgersen Rosenkrantz og Maren Jensdatter Bjelke som var søster til Ove Bjelke, Henrik Bjelke og Jørgen Bjelke.

Fra Tønne Huitfeldt nedstammer alle de nålevende medlemmer av slekten Huitfeldt i Norge. I sitt første ekteskap var han far til bl.a. sjøhelten Iver Huitfeldt (1665-1710).

Litteratur
Carl Huitfeldt: Slekten Huitfeldt - 600 år i Danmarks og Norges historie, Oslo 2012, med omtale på flere sider, særlig side 305 ff, og med fargefoto av malt portrett på side 320 
 Allan Tønnesen (redaktør), Magtens besegling. Enevoldsarveregeringsakterne af 1661 og 1662 underskrevet og beseglet af stænderne i Danmark, Norge, Island og Færøerne, Syddansk Universitetsforlag, Odense 2013, 583 s., ISBN 9788776746612. Med kort biografi og Tønne Huitfeldts våpensegl på side 364, som representant for den norske adel

Referanser

Kilder
Tønne Huitfeldt fra Norsk biografisk leksikon

Norske offiserer
Huitfeldt (slekt)
Undertegnere av Enevoldsarveregjeringsakten
Fødsler i 1625
Dødsfall i 1677
Hoàng Minh Thảo

Hoàng Minh Thảo (født 25. oktober 1921, død 8. september 2008) var en general i Vietnams folkehær under Vietnamkrigen.

Særlig var han kjent for å ha kommandoen over de nordvietnamesiske styrkene og lokale FNL-styrker på det sentrale frontavsnittet under påskeoffensiven i 1972 og under sluttkampene av Vietnamkrigen i 1975.

Etter Vietnamkrigen var han leder for militærakademiet i Hanoi og ble forsvarsminister fram til han ble pensjonert i 1995.

Vietnamesiske generaler
Vietnamesiske politikere
Personer fra Vietnamkrigen
Vietnamesiske kommunister
Personer fra provinsen Hung Yen
Fødsler i 1921
Dødsfall i 2008
Megasoma occidentalis

Megasoma occidentalis er en bille som hører til underfamilien hornbiller (Dynastinae) i gruppen skarabider (Scarabaeoidea).

Utseende 
En meget stor (7-12 centimeter) og tung bille. Kroppen er svart, tett kledt med fine, korte hår slik at den virker fløyelsaktig gul. Hannen har et kraftig, to-grenet horn (rettet framover) på hodet. På pronotum er det en utoverrettet pigg på hver side. Beina er lange og kraftige, leggene har to tenner på utsiden. Ytterst ender de i kraftige og skarpe klør som gjør at disse billene kan holde veldig hardt fast i det de griper. Arten ligner sterkt på Megasoma elephas men er litt mindre i gjennomsnitt, og piggene på pronotum peker utover, ikke fremover.

Levevis 
Arten lever i løvfellende, tropisk skog opptil 700 meter over havet. Larvene utvikler seg trolig inne i døde trestammer, det har blitt funnet i råtnende stammer av kokospalmer.  Utviklingen tar gjerne tre år. De voksne billene er glade i råtnende frukt og spiser også utflytende sevje fra sår i trær, de kommer også til lys om natten. Hannene bruker hornene på hodet og pronotum til å kjempe med hverandre om hunnene, eller kamp om føderessurser.

Utbredelse 
Arten er utbredt i et lite område i delstatene Sinaloa og Oaxaca på vestkysten av Mexico.

Systematisk plassering 

Arten har tidligere blitt regnet som en underart av Megasoma elephas.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Slekten Megasoma Kirby, 1825
 Megasoma occidentalis Bolívar y Pieltain, Jiménez-Asúa & Martínez, 1963

Eksterne lenker 
 
 Bildegalleri over artene
 Generic Guide to New World Scarab Beetles - Megasoma occidentalis 

Hornbiller
Biller formelt beskrevet i 1963
Mexicos insekter
Megasoma thersites

Megasoma thersites er en bille som hører til underfamilien hornbiller (Dynastinae) i gruppen skarabider (Scarabaeoidea).

Utseende 
En middelsstor til stor (ca. 30 millimeter), kraftig bille, en av den mindre artene i slekten Megasoma. Kroppsformen er bred og litt avflatet. Kroppen er svart, men nokså tett kledt med gulaktige hår. Beina er middels alnge, kraftige, leggene (tibiae) med skarpe pigger på yttersiden. Hannen har et nokså langt, oppoverkrummet horn i pannen, dette er gaffeldelt i spissen og griper an mot et lignende, nedoverbøyd horn på pronotum, dessuten har den er fremoverrettet pigg på hver side av pronotum. Hunnen mangler disse hornene, men i motsetning til de større Megasoma-artene er hun ikke vesentlig mindre enn hannen.

Levevis 
Hannene bruker hornene på hodet og pronotum til å kjempe med hverandre om hunnene, eller kamp om føderessurser.
Denne arten lever i tørre områder, de voksne kan gnage på barken av busken "palo verde" (Parkinsonia, erteblomstfamilien).

Utbredelse 
Arten finnes i Baja California, Mexico.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Slekten Megasoma Kirby, 1825
 Megasoma thersites LeConte, 1861

Eksterne lenker 
 
 Bildegalleri over artene
 Generic Guide to New World Scarab Beetles - Megasoma thersites  

Hornbiller
Dyr formelt beskrevet i 1861
Mexicos insekter
Trond Myhre (dirigent)

Trond Myhre (født 1968) er en norsk dirigent og klarinettist.

Myhre har fem års utdannelse fra Østlandets musikkonservatorium med klarinett som hovedinstrument, og har siden 1996 vært fast ansatt klarinettist i Forsvarets Stabsmusikkorps.

Myhre har flere ganger siden 2007 dirigert «stabsmusikken». Siden 2003 har han vært Lillestrøm Musikkorps' faste dirigent og har med dem tatt syv NM-titler.
I 2012 ble Myhre tildelt prisen Årets dirigent av NMF Viken

Kilder
 Fakta - Lillestrøm Musikkorps

Norske dirigenter
Norske klarinettister
Derek Adams

Derek Adams (født 25. juni 1975 i Aberdeen) er en skotsk fotballtrener og tidligere fotballspiller som er hovedtrener for den engelske klubben Plymouth Argyle FC. 

Adams har spit for seks klubber, og har spilt mer enn 200 ligakamper for Ross County og Motherwell. Adams ble spillende trener i Ross County i 2007 til 2010, og ført dem blant annet til finalen i Scottish Cup i 2010 hvor de tapte 3–0 for Dundee United. 

Etter seks måneder som assistenttrener i Hibernian, vendte Adams tilbake til Ross County 11. mai 2011 og ledet dem til seier i Scottish First Division og opprykk til Skotsk Premier League 2012–2013.

Han ble sagt opp i Ross County 28. august 2014 etter at klubben hadde tapt sesongens fire første kamper.

Referanser

Eksterne lenker 
 

Skotske fotballspillere
Skotske fotballtrenere
Fotballspillere for Aberdeen FC
Fotballspillere for Burnley FC
Fotballspillere for Ross County FC
Fotballspillere for Motherwell FC
Fotballspillere for Ayr United FC
Fotballspillere for Livingston FC
Fotballtrenere for Ross County FC
Fotballtrenere for Plymouth Argyle FC
Fotballtrenere for Morecambe FC
Personer fra Aberdeen
Fødsler i 1975